Friedrich von Berchtold
Ni Konde Friedrich Carl Eugen Vsemir von Berchtold, baron von Ungarschitz (Tseko: Bedřich Karel Eugen Všemír Berchtold hrabě z Uherčic) (25 Oktubre 1781 – 3 Abril 1876), ket maysa idi nga agsasao iti Aleman a Bohemiano mangngagas ken botaniko manipud iti kaputotan nga Austriano.
Biograpia[urnosen | urnosen ti taudan]
Nayanak ni Berchtold idiay Stráž nad Nežárkou (Aleman: Platz an der Naser) (itan ket ti Distrito ti Jindřichův Hradec), iti Imperio nga Austriano. Nagturpos isuna manipud iti eskuela ti medisina idi 1804, kalpasanna ket nagsanay iti medisina ken kaaduan a nangiregget iti panawenna iti botanika ken masna a pakasariataan. Kanungpalan a pinanawanna ti kadawyan a panagsanay iti medisina ket nagbannianga iti amin a paset ti Europa, ti Tengnga a Daya ken Brasil. Kimmaddua a nagsurat kadagiti nadumaduma a papel iti panagsukisok kadagiti agkabsat a lalaki a botaniko a da Carl Borivoj Presl ken ni Jan Svatopluk Presl, a mairaman iti maysa a nangruna a taksonomiko nga obra iti O Prirozenosti Rostlin.[1]
Maysa a naanep nga agob-obra para iti nailian a panagpaungar manen iti Tseka, nairaman idi ni Berchtold iti pannakapatakder ti Nailian a Museo ti Prague. Pimmusay isuna idi 1876 idiay Buchlau (itan ket Buchlovice), Moravia (itan ket parte ti Republika a Tseka).
Nainaganan a kas pammadayaw kaniana ti henero ti Berchtoldia C.Presl (sin. Chaetium Nees).
Dagiti napili a pablaak[urnosen | urnosen ti taudan]
- Berchtold, Friedrich von; Presl, Jan Svatopluk (1820). O Prirozenosti Rostlin. Prague: Krala Wiljma Endersa.
- Berchtold, Friedrich von; Presl, Jan Svatopluk (1820–1835). O Prirozenosti Rostlin aneb rostlinář. Prague: Jos Krause.
Dagiti nota[urnosen | urnosen ti taudan]
Maipanggep kadagiti personal a nagan: Aginggana idi 1919, maysa idi a titulo ti Graf, a naipatarus a kas Konde, saan nga umuna a nagan wenno tengnga a nagan. Ti porma para iti babai a kas Gräfin. Idiay Alemania manipud idi 1919, daytoy ket mangporma iti parte ti nagnagan ti pamilia. Ti Hrabě ket ti kapada iti Tseka, ti porma para iti babai ket hraběnka.
Dagiti nagibasaran[urnosen | urnosen ti taudan]
Dagiti akinruar a silpo[urnosen | urnosen ti taudan]
- Sangkapaset a listaan dagiti papel babaen ni Berchtold – WorldCat (iti Aleman)
- Biograpia ni Berchtold iti Radio Tseka (iti Tseko)
Bibliograpia[urnosen | urnosen ti taudan]
- Heribert Sturm (1979). Biographisches Lexikon zur Geschichte der böhmischen Länder (iti Aleman). R.Oldenbourg. ISBN 3-486-49491-0. Naala idi 2009-10-13.
- Stafleu, Frans A.; Cowan, Richard S. (1976–1988). Taxonomic literature: a selective guide to botanical publications and collections with dates, commentaries and types: Taxon. Lit., ed. 2 (TL2) (Maika-2 nga ed.). Utrecht: Bohn, Scheltema & Holkema. ISBN 90 313 0224 4.
lim_Latn ilo_Latn ilo_Latn ilo_Latn ilo_Latn ilo_Latn ilo_Latn bam_Latn ces_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn deu_Latn eng_Latn